סרבל

סרבל או בלעז: אוֹבֶרוֹל (באנגלית: Overall) הוא בגד עליון המכסה את גם את פלג הגוף העליון וגם את התחתון. לסרבלים מספר שימושים, לדוגמה כבגד עבודה מגן עבור פועלים. בצה"ל ובצבאות נוספים ישנם סרבלים המשמשים כמדים עבור תפקידים מסוימים. סרבל מרופד שנועד כבגד חורף נקרא חרמונית. 

מקורה האטימולוגי של המילה העברית "סרבל" הוא מהשפה הפרסית, sharval שפירושה מכנסיים.

דוגמאות לשימוש

לבישת סרבלים בצה"ל 
לבישת סרבלים בצה"ל נהוגה בעיקר, בחיל השריון ובחיל האוויר והם נחשבים למדי ב'. סרבלים עשויים מבד נומקס העמיד בטמפרטורות גבוהות, לכן לובשים אותם חיילים במקצועות קשורות לסכנת אש פתוחה. כמו כן, בגלל סרבלי טיסה של הטייסים, הסרבלים הפכו לסמל סטטוס ונכנסו גם למקצועות קרקעיים, כמו בקרי טיסה ומטיסי מל"טים.

לבישת סרבלים בארגונים שונים בישראל 
 טייסי היחידה האווירית של משטרת ישראל לובשים סרבלים כחולים.
 טייסי יחידת הכיבוי האווירי לובשים סרבלים כתומים.
 טייסי מסוקים של פינוי בהיטס אזרחי של חברת להק תעופה לובשים סרבלים כתומים.

קישורים חיצוניים

הערות שוליים

ביגוד
בגדי עבודה